ตามหัวข้อเลยค่ะ เรานอนประมาณ4ทุ่มแต่เรารู้สึกตัวตอนตี2กว่าๆว่าปวดหัวหนักมากๆ จนต้องหายาพารากิน ผ่านมาอีกประมาณ2วัน ก็เป็นอาการเดิม แต่คนละเวลา รอบนี้เรานอนตอน3ทุ่มครึ่ง แต่พอ4ทุ่มกว่าๆก็ปวดหัวจนต้องตื่นขึ้นมากินยาอีก อยากรู้ว่ามันเกิดจากอะไรคะ ส่วนตัวมีโรคไมเกรนอยู่แล้ว แล้วถ้าเป็นบ่อยๆจะมีผลเสียรุนแรงอะไรมั้ยคะ
สวัสดีค่ะการที่ตื่นกลางดึกเพราะปวดหัวจนนอนไม่ได้นั้น น่าจะเป็นการปวดหัวที่รุนแรง สาเหตุที่เป็นไปได้เช่น ปวดจากโรคไมเกรนกำเริบ โดยการปวดหัวไมเกรนคือปวดหัวที่เกิดจากการทำงานของสารสื่อประสาทที่ผิดปกติ มักเกิดในผู้หญิงอายุน้อย อาจจะปวดได้ตั้งแต่ปานกลางถึงรุนแรงมาก มักปวดข้างเดียว และมีคลื่นไส้ร่วมด้วย มีความสัมพันธ์กับรอบเดือนด้วยได้สาเหตุอื่นๆเช่นปวดหัวจากการใช้งาน แต่ควรดีขึ้นเมื่อได้พัก ไม่ได้ปวดมากจนทำให้ต้องตื่นเพราะปวด หรือปวดจากภาวะความผิดปกติในสมอง เช่นการมีเนื้องอกที่ผิดปกติ หรือการมีเลือดออกในสมอง อาจเกิดตามหลังการเกิดอุบัติเหตุที่ศีรษะนำมาก่อนหน้านี้เบื้องต้นควรนอนพักผ่อนมากๆ นอนในที่สงบ ไม่มีสิ่งรบกวน รับประทานยาแก้อักเสบที่ไม่ใช่สเตียรอยด์ หลีกเลี่ยงสิ่งกระตุ้น (ถ้ามี) ที่ทำให้ปวดมากขึ้น สังเกตอาการค่ะ ถ้ากินยาแก้ปวดแล้วยังปวดมากๆจนทำให้ต้องตื่นขึ้นมากลางดึกเลย ควรไปพบแพทย์เพื่อตรวจร่างกายหาสาเหตุเพิ่มเติมโดยเร็ว เพราะจัดเป็นอาการปวดที่รุนแรงและต้องหาสาเหตุค่ะ